Държавен вестник, бр. 91, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  91
на Комитета по опазване на природната среда 
при Министерския съвет (ДВ, бр. 45 от 1979 г.). 
Вековните дървета са заведени в Държавния регис­
тър на защитените природни обекти под № 1353.
2. Промяната да се отрази в регистрите по 
чл. 113, ал. 1 от Закона за биологичното разно­
образие. 
Заповедта подлежи на обжалванe по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър:
Св. Жекова
7482
ЗАПОВЕД № РД-820
от 21 октомври 2014 г.
На основание чл. 110 във връзка с чл. 113, 
ал. 2 и чл. 109, ал. 2 от Закона за биологичното 
разнообразие поради обстоятелството, че са не­
възстановимо увредени:
1. Заличавам от Държавния регистър на защи­
тените природни обекти следните вековни дървета:
1.1. Два броя вековни дървета от вида бук 
(Fagus sylvatica), намиращи се в землището на 
с. Смилян, община Смолян, област Смолян, 
обявени с Постановление № 4044 от 9.05.1949 г. 
на Министерството на горите. Вековните дървета 
са заведени в Държавния регистър на защитените 
природни обекти под № 288 и № 932.
1.2. Вековно дърво от вида обикновен смърч 
(Picea abies), намиращо се на територията на 
ЮЦДП – ТП „ДГС – Смилян“, землището на 
с. Смилян, община Смолян, област Смолян, 
обявено с Постановление № 4044 от 9.05.1949 г. 
на Министерството на горите. Вековното дърво 
е заведено в Държавния регистър на защитените 
природни обекти под № 289.
1.3. Вековно дърво от вида бук (Fagus sylvatica), 
обявено в група от 3 бр. вековни дървета, на­
миращо се в землището на с. Турян, община 
Смолян, област Смолян. Обявено е със Заповед 
№ 279 от 10.04.1981 г. на Комитета по опазване на 
природната среда към Министерския съвет (ДВ, 
бр. 35 от 1981 г.). Вековното дърво е заведено в 
Държавния регистър на защитените природни 
обекти под № 1271.
2. Промяната да се отрази в регистрите по 
чл. 113, ал. 1 от Закона за биологичното разно­
образие. 
Заповедта подлежи на обжалванe по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
За министър:
Вл. Дончев
7483
СЪВЕТ ЗА ЕЛЕКТРОННИ МЕДИИ
РЕШЕНИЕ № РД-05-150
от 21 октомври 2014 г.
Съветът за електронни медии на свое за­
седание, проведено на 21.10.2014 г., разгледа 
въпроса за обявяване на конкурс за издаване 
на лицензия за радиодейност за гр. Тервел, 
област Добрич.
След отправено запитване Комисията за 
регулиране на съобщенията със свое Решение 
№ 575 от 19.08.2014 г. е предоставила на Съвета 
за електронни медии актуална информация 
относно свободните радиочестоти за гр. Тервел. 
Към решението е приложен и проект на разре­
шение за ползване на индивидуално определен 
ограничен ресурс – радиочестотен спектър за 
осъществяване на електронни съобщения чрез 
електронна съобщителна мрежа за наземно 
аналогово радиоразпръскване, и приложение, 
съдържащо съответните технически параметри.
Съветът с оглед демографската картина на 
района (по данни, публикувани на електронната 
страница на НСИ) намира за целесъобразно 
една от програмите, за които ще се издадат 
лицензии, да е със специализиран профил – на­
сочена към аудитория над 35 години, а друга­
та – с общ (политематичен) профил. 
В съответствие с разпоредбата на чл. 116а 
ЗРТ и получената информация за наличие на 
свободен радиочестотен ресурс СЕМ ще проведе 
два конкурса, като честотата, за която взема 
това решение, е посочена в приложението.
Съветът като специализиран орган, в чиито 
правомощия е да регулира медийната среда 
в интерес на обществото, обсъди въпроса за 
програмния профил на радиопрограмата, която 
да се разпространява на честота 98.0 MHz за 
гр. Тервел.
Съветът прецени, че с оглед възможността 
да бъде използван ефективно радиочестотният 
спектър в зоната на обслужване, да се създадат 
възможности за конкурентна медийна среда 
и условия за нейното развитие на регионално 
ниво, слушателската аудитория в региона да 
получи достъп до нови български радиопро­
грами и потребителите да имат алтернативен 
избор, което е предпоставка за високо ка­
чество на предлаганата услуга, програмата, 
за създаването на която ще бъде лицензиран 
доставчик на радиоуслуги (радиооператор) в 
обявения с това решение конкурс, следва да 
бъде със специализиран профил, предназначена 
за аудитория над 35 години.
С оглед изложеното СЕМ приема, че са на­
лице предвидените от ЗРТ условия за откриване 
на конкурс за осъществяване на радиодей­
ност чрез използване на налични и/или нови 
електронни съобщителни мрежи за наземно 
аналогово радиоразпръскване за гр. Тервел.
На основание чл. 32, ал. 1, т. 14 във връз­
ка с чл. 116 и чл. 116а, ал. 1 и 2 от Закона за 
радиото и телевизията и с Решение на КРС 
№ 575 от 19.08.2014 г. Съветът за електронни 
медии реши: